**GENERALFORSAMLING 2023**

**Skogen Vel innkaller til ordinær generalforsamling**

Sted: Vestby Arena

Dato: Mandag 13. mars 2023

Kl: 19.00

# Dagsorden

1. Valg av møteleder og referenter
2. Årsberetning 2022
3. Regnskap og revisjonsberetning 2022
4. Budsjett 2023
5. Forslag
6. Valg

# Det var 15 stk som deltok på generalforsamlingen + 9 stk fra styret!

# Det var også samlet 14 stemmesedler fra de ulike grendene.

**STYRETS ÅRSBERETNING 2022**

**Styrets sammensetning:**

|  |  |  |  |
| --- | --- | --- | --- |
| **Funksjon** | **Grend** | **Medlem** | **Vara** |
| Leder | 1 | Bjørn Louis Nygaard | - |
| Kasserer | 6 | Hilde Sagnes | - |
| Sekretær | 2 | Malin Nymoen | - |
| Styremedlem | 1 | Ketil Lillevik | Mangler vara |
|  | 2 | Harald Østlund | Mangler vara |
|  | 3 | Vigdis Kristensen | Johan Rahm |
|  | 4 | Thomas Hafsengen | Jan Taje |
|  | 5 | Eva Røine | Wenche Andersen |
|  | 6 | Simen Nørstebø | Mangler vara |
| Revisor | 5 | Leif Brekke |  |
| Representant Pepperstad.net | 3 | Tommy Knudsen | Bjørn Louis Nygaard |

**STYREMØTER**

Det har vært avholdt 5 styremøter, 1 samling ang generalforsamling samt befaringer i 2022.

Styret har i perioden arbeidet med oppgaver relatert til:

- oppfølging knyttet til parkering og ladestasjoner

- oppfølging knyttet til garasjeanleggene

- kontakt med kommunen ift tilbakeføring av tomt fellesområdet ved gamle Pepperstad

barnehage

- søknad omregulering av tomt ved Risil

- tiltak for trafikksikring på boligfeltet i form av speil og skilting.

***Merknader:***

***Pepperstad bhg er solgt og det er søkt byggetillatelse med planer om rekkehus med 10 boenheter med carport tegnet inn. Begjæringsfrist 27/4-23. Tomta som tilhører velet er begjært tilbakeført og det jobbes aktivt med, men det har per nå vært utfordrende å komme i kontakt med kommunen. Styret har besluttet og varslet kommunen at veien videre er rettens vei dersom vi ikke får svar fortløpende. Det ble opplyst på møtet at heftelsen tilhørende salgsavtalen er fjernet fra nylige utskrevne dokumenter og dette skal følges opp fortløpende.***

***Til info: det ble søkt om utbygging av Pepperstad Skog. Denne saken er skrevet om i referat fra ca 2 år siden og det bekreftes nå, på oppfordring, at dette ble nedstemt.***

***Det ventes svar på søknad om omregulering av tomt på Risil i mai 2023, da vil vi forhåpentligvis også få svar som påvirker veien videre for garasjeanleggene.***

***Det er blitt satt opp trafikkspeil ved innkjøring til stellas vei, denne skal justeres når fremkommeligheten er noe smidigere.***

***Ellers er det satt opp speil i grend 3 og 5.***

**VEDLIKEHOLD AV GARASJENE**

Styret har vært i kontakt med ulike aktører og sett på prisanslag. Pristilbudene gitt, ligger på velets nettside. Merk at disse tilbudene ble gitt før den økonomien på samfunnsplan ble endret. Styret ser seg nødt til å utsette bygging av garasje da det ikke er økonomi for det nå. Det er blitt gitt avslag fra bank på lån.

***Det blir foreløpig ingen garasjer, kapitalen er ikke tilstede og styret ønsker ikke å øke kontigenten ytterligere med de økte kostnadene påført på nasjonalt plan.***

***Det er ytret ønske om at oppdaterte pristilbud likevel skal legges ut, men styret anser det som irrelevant mtp manglende kapital. Det avventes svar på salg av fellestomt fra kommunen i mai 2023. Dette vil ha stor påvirkningskraft.***

***Styret vil jobbe med en alternativ plan B til garasjesituasjonen, dersom det blir avslag på salg av tomt, som kan være mer gunstig på lang sikt enn vedlikeholdstiltakene som er blitt benyttet frem til nå. Dette innebærer også å se på forlagene nevnt på møtet.***

***Det står i vedtektene at videre leie av garasjene er ikke lov.***

**ELEKTRISK ANLEGG I GARASJENE**

***Til info: det går an å lade el-bil i garasjene på nåværende tildspunkt, da kontaktene er standard 10 ampere. VIKTIG: dette anses etter lovverk å være en nødløsning, da det skal benyttes standard lader type 2 til dette formålet.***

***Det er byttet sikringsskap i grend 4 og 5. kostnader tilknyttet oppført i budsjett****.*

**Styret står fortsatt for vedtak om at leietakere med EL-bil må skaffe seg egen måler og uttak for strøm, samt melde fra til styret/grenderepresentant om saken.**

***Merknader:***

***Det elektriske anlegget vil ikke kunne tåle at for mange leietakere med EL-bil skaffer seg egen måler og uttak for strøm. Evt kostnad ved oppgradering knyttet til dette må den enkelte beboer med Elbil ta.***

**LADESTASJONER PÅ PARKERINGSPLASSENE**

Styret har gjennomgående jobbet med muligheten for å få ladestasjoner plassert i hver grend. Dette vil være to plasser med type 2 semihurtiglader. Movel har vært på befaring og kommet med tilbud. Dette er lagt ut på velets hjemmeside.

***Merknad: Etter flere tilbakemeldinger på at tilbudet er noe uoversiktlig og vanskelig å forstå, ble det besluttet at det avventes til kommunens svar på salg av fellestomt i mai. Det vil i mellomtiden hentes inn ytterligere tilbud og basert på svaret vi får fra kommunen vil det kalles inn til ekstraordinær generalforsamling i høst, hvor tilbyderne presenterer og informerer, hvorpå det stemmes over.***

**NEDTAK AV TRÆR SOM ER TIL FARE FOR OMGIVELSENE**

Det er planlagt felling av to trær i grend 2.

***Det meldes om uenigheter rundt avgjørelsen, dette avgjøres i samråd med grenderepresentant og vedtas før neste velmøte i april.***

I grend 5 er det planlagt felling av 2 trær.

***Det avventes bestilling av felling slik at dette gjøres samtidig med grend 2.***

I 2022 har eika grend fått felt 6-7 trær.

**PARKERING**

Styret oppfordrer alle beboere til å benytte garasjene og de oppmerkede oppstillingsplasser til parkering. Biler som ikke er i daglig bruk, vil bli borttauet for eiers regning etter avtale med politiet.

***Merknader: Minner om at det ikke er lov å parkere på stikkveier, da veien skal være fri for adkomst for bl.a. utrykningskjøretøyer.***

***DET ER IKKE LOV Å PARKERE LANGS VEIEN DER DET TYDELIG STÅR «PARKERING FORBUDT». VÆR VENNLIG Å RESPEKTER DETTE!***

**BILKJØRING PÅ OMRÅDET**

Styret er fortsatt av den oppfatning at det blant beboerne tidvis kjøres både fortere og med mindre sikkerhetsmargin enn hva som er tillatt. Vi minner om at fartsgrensene på de indre veiene er kun

10 km/t. Det arbeides fra styrets side med tiltak som skal bidra til å få satt ned farten. Vi håpet å få satt opp fartsdumper, men dette ble avslått av kommunen. Vi får ikke sette ned fartsdumper på kommunale veier.

***Merknader: Vi setter opp speil i noen grender og på motsatt side nederst i Stellas vei.***

***Husk å holde max 10 km/t ved kjøring på de indre veiene. Grannegjerdeloven.***

***«barn leker»-skilt er satt opp i grend 5***

**RENOVASJON – MOVAR**

Styret har inntrykk av at beboerne er fornøyde med renovasjonsopplegget og løsningen den enkelte har valgt.

***Merknad: Movar selv har ytret utfordringer med blant annet fremkommelighet og forespurt muligheten for kollektiv avfallshåndtering på fellesparkeringen grunnet dette og ønsker befaring.***

***Styret har svart at velet er plasspresset nok som det er og at det ikke er noe areal å avse, men har gått med på en befaring. Denne vil finne sted 24/4-23***

Benytter imidlertid anledningen til å opplyse om at den enkelte huseier kan spare noen kroner i renovasjonsutgifter med å slå seg sammen med naboen.

Trenger du bistand/har spørsmål om ordningen ta kontakt med Movar direkte på

tlf nr **69 26 21 10** eller kontakt grenderepresentanten.

**SNØBRØYTING**

Brøytingen av parkeringsområdene/garasjeplassene har også i år vært utført av Tannum/Authen samdrift AS.

Leveransen omfatter alle 6 garasjeområdene i Skogen vel samt en definert stikkvei i Mosters vei *15 - 29* og en gangvei i grend 4 – forbi Fergemannens vei 13.

Det er viktig at vi alle bidrar til å legge forholdene til rette for at brøytingen skal foregå lettest mulig for mannskapene som utfører brøytingen. Tilbakemeldinger viser at snøen må kjøres oftere bort og ryddes bedre fra enkelte grender, særlig ved store menger med nedfall. Snø må heller ikke legges ved trafobokser. Dette blir gitt tilbakemelding på til Tannum/Authen.

**Minner derfor om:**

* At ifølge reguleringsbestemmelsene er det ikke tillatt å hensette kjøretøy som ikke er i «daglig bruk» på Skogen vel sine parkeringsplasser.
* Klage på brøyting av stikkveiene kan rettes til Vestby kommune servicekontoret tlf

64 980100.

* Klage på brøyting av garasjeområdene og omtale stikkveier i grend 5 og 6 tas med den enkelte grenderepresentant.

**STRØING AV GARASJEOMRÅDENE**

Oppgaven er tatt hånd om av Tannum/Authen samdrift AS. Dette i henhold til inngått avtaler. Det blir nå strødd når det er behov uten først å måtte henvende fra Skogen Vel for godkjennelse.

Er det innsigelser og/eller kommentar til dette kan dette tas opp med grenderepresentant eller på generalforsamlingen.

**3 SKOGEN VEL - REGNSKAP 2021**

## 

***Merknader: Tapsføringsposten er høy grunnet manglende betalte kontingent. Inkasso er vurdert, men dersom kostandene for innførelse blir for høy, blir det ingen uttelling.***

***Mangel på registrering av strømforbruk i de ulike grendene er et tilbakevendende problem og styret jobber aktivt med en løsning. Det er svært viktig at alle leser av sin måler uavhengig av om du har brukt strøm eller ikke. De pengene som benyttes for å betale strømmen til de som sniker seg unna, er pengene som spares til nye garasjer. Systemet er utdatert, ja, men med nye garasjeanlegg vil også avlesersystemet fornyes og det vil bli vanskeligere å unngå avlesning.***

|  |  |  |  |
| --- | --- | --- | --- |
|  | **SKOGEN VEL**  **BUDSJETT 2023**   |  | | --- | |  | |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  | **Inntekter** |  |
|  |  |  |
|  | Kontingenter  Garasjestrøm | 560 000  15 000 |
|  | Renter | 1000 |
|  | **Sum inntekter** | **576 000** |
|  |  |  |
|  |  |  |
|  | **Utgifter** |  |
|  |  |  |
|  | Strøm | 75 000 |
|  | Brøyting/feiing | 75 000 |
|  | Friområdet | 45 000 |
|  | Dugnader/ vedlikehold | 55 000 |
|  | Div utgifter | 15 000 |
|  | Honorarer | 87 300 |
|  | Bankgebyr | 500 |
|  | Skadedyrkontroll | 21 250 |
|  | Garasje vedlikehold | 135 000 |
|  | Forsikring | 25 000 |
|  | **Sum utgifter** | **534 050** |
|  |  |  |
|  |  |  |
|  | Egenkapital pr 1.1.23 | 515 846 |
|  | Resultat 2022 | 99 519 |
|  | **Egenkapital pr 31.12.22** | **615 365** |
|  |  |  |

***Merknader: Velet har mottatt strømstøtte.***

***Detaljer rundt posten «vedlikehold garasjer» kan leses i referat fra velmøtet 10/1-23 der det oppsummert står hva de ulike grendene har behov for av renovasjon o.l.***

|  |  |
| --- | --- |
| **NOTER TIL BUDSJETT 2023** |  |
|  |  |
|  |  |
| **Resultat/likviditet** |  |
| Som følge av prisøkning er tallene naturlig nok noe forhøyet sammenliknet med fjorårets. Styret foreslår å videreføre kontingenten på 3.000 kroner, inkl avsetning til garasjevedlikehold for å bidra til solidaritet  ***Merknader:***  ***Styret ble gjort oppmerksom på uklarheter i budsjettets inntektspost. Her er en revidert utgave av inntektsbudsjettet for 2023.***  ***Det er notert at det er ytret ønske om mer fokus på garasjefondet og at økt kontingent bør foreslås og stemmes over for fortgang i spare-prosessen.*** | |
|  |  |
| **Friområdet** |  |
| Arbeidspenger gressklipping | 20 000 |
| Kapping av trær | 25 000 |
| Sum | 45 000 |
|  |  |
| **Dugnad inkl lekeplasser** |  |
| Bark og beplantning | 30 000 |
| Huskestativ i grend 6 | 25 000 |
| Øvrige utgifter vedlikehold og dugnader | 10 000 |
| Sum | 65 000 |
|  |  |
| **Honorarer** |  |
| Leder | 22 200 |
| Kasserer | 19 200 |
| Sekretær | 19 200 |
| Revisor | 2 500 |
| Grenderepresentanter 4 \* 3 700 og 2 \* 4 700 | 24 200 |
| Sum | 87 300 |
|  |  |

***Merknad:*** *Styret er fritatt velkontingent.*

**Vedlikehold av garasjeanlegg:**

|  |  |
| --- | --- |
| Maling/beis og utstyr | 30 000 |
| Materiale bytting kledning | 15 000 |
| Nytt sikringsskap grend 4 og 5 | 40 000 |
| Generelt vedlikehold | 50 000 |
| Sum | 135 000 |

1. **FORSLAG TIL AVSTEMMNING**
   1. Det er ønske om at ladepunkter til elbil hadde kommet på dagsorden. Det finnes utbyggere som tar på seg slikt arbeid til en rimelig penge. I tillegg til mulighet for lading til de som ikke kan parkere ved egen bolig, vil også dette være med på å øke verdi og gjøre boligene mer attraktive ved fremtidig salg. Styret har sjekket ulike aktører og tilbud blir lagt ut på velets side fortløpende før GF og avstemming.

***Enstemmig avgjørelse på avventing på kommunens svar i mai (se punkt for ladestasjoner) og ta opp igjen tema for avstemming i ekstraordinær generalforsamling i høst.***

* 1. Det er kommet inn forslag om å etablere et garasjeutvalg satt sammen av frivillige beboere i den hensikt å fremskynde planlegging og gjennomføring av nytt garasjeanlegg. Tanken er at disse i hovedsak vil samle inn ulike tilbud fra ulike aktører og fremme for styret til beslutning.

***8 stk stemte ja til forslaget inkl. en stemmeseddel, da den ene parten trakk sitt ja. 21 stk stemte nei inkl. 13 stemmesedler.***

Finansiering av garasjeanlegg

Skogen Vel har ikke opparbeidet kapital til finansiering av utskiftning av garasjer. Nye garasjer vil derfor måtte finansieres gjennom opptak av lån i bank; der har vi fått avslag. Inntekten i Skogen Vel består utelukkende av medlemskontingent, og et lån vil derfor måtte betjenes med økt medlemskontingent. Vi beholder eksemplene gitt, som viser hva et lån vil koste hver husstand som disponerer garasje. Regnestykkene er basert på tilbud som Skogen vel har innhentet fra entreprenører i 2021. Jobben gjelder rivning av gamle og oppsett av nye garasjer eller carporter. MERK! I dag vil vi måttet legge på min 20% på pristilbudet knyttet til økte priser på blant annet materiale. Pris pr garasje er ca 112 000 kr, og det er 179 husstander som disponerer garasje. Lånebeløpet vil derfor være minimum 20 000 000 kr. Det er regnet på 2 forskjellige alternativer på nedbetalingstid, 10 år eller 20 år, men det er ikke hensyntatt evt renteøkninger. Rentesatsen i begge alternativene er 6,5%, som er standard i DnB’s lånekalkulator for bedrifter. For å få lån til nye garasjer må vi ha 25% av lånesummen i egenkapital, det vil si 5 millioner på bok.

***Merknad: Da dette er utdaterte tilbud og det opplyses om at en av aktørene er slått konkurs, er det ikke styret imot at det fremmes nyere pristilbud for styret som kan legges ut på velets side til informasjon og innsikt for beboerne, dersom dette er ønsket. Med det sagt, er det viktig å presisere at disse tilbudene ikke påvirker velets kapital og kan være utdatert til dette er løst.***

**6 VALG**

Følgende personer er på valg:

|  |  |  |
| --- | --- | --- |
| **Funksjon** | **Styrets forslag til valgkandidat** |  |
| Leder | Bjørn Louis Nygaard | På valg (velges for 1 år) |
| Kasserer | Hilde Sagnes | På valg (velges for 1 år) |
| Sekretær | Malin Nymoen | På valg (velges for 1 år) |
| Styremedlem Grend 1 | Ketil Lillevik | Ikke på valg |
| Vara Grend 1 |  | På valg (velges for 1 år) |
| Styremedlem Grend 2 | Harald Østlund | På valg (velges for 2 år) |
| Vara Grend 2 |  | På valg (velges for 1 år) |
| Styremedlem Grend 3 | Vigdis Kristensen | Ikke på valg |
| Vara Grend 3 | Johan Rahm | Ikke på valg(velges for 1 år) |
| Styremedlem Grend 4 | Thomas Hafsengen | Ikke på valg |
| Vara Grend 4 | Jan Taje | På valg (velges for 1 år) |
| Styremedlem Grend 5 | Eva Røine | Ikke på valg |
| Vara Grend 5 | Wenche Andersen | På valg (velges for 1 år) |
| Styremedlem Grend 6 | Simen Nørstebø | På valg (velges for 2 år) |
| Vara Grend 6 |  | På valg (velges for 1 år) |
| Revisor | Leif Brekke | På valg (velges for 1 år) |
| Vara revisor |  | På valg (velges for 1 år) |
| Styremedlem Pepperstad.net | Tommy Knudsen | På valg (velges for 2 år) |
| Varamedlem Pepperstad.net | Bjørn Louis Nygaard | På valg (velges for 1 år) |

Merknader: De som var på valg ble valgt på nytt! (noen av representantene som stod oppført på valg ved innkallelse ble trukket tilbake grunnet regelen om at ikke hele styret kan byttes samtidig)

Nye som ble valgt inn i styret:

Harald Østlund - Grend 2

Simen Nørstebø – Grend 6

Det mangler fremdeles vara i grend 1, 2 og 6. er du nysgjerrig og/eller interssert, ta kontakt med representant for gjeldende grend.

VEDTEKTER FOR

SKOGEN VEL, PEPPERSTAD SKOG,

FELT B, VESTBY

# § 1 MEDLEMSKAP

1. Skogen vel er en partipolitisk nøytral forening som omfatter de til enhver tid tilflyttede eiendommer som utskilles fra g.nr. 6 , b.nr. 295 (grend I og III), b.nr. 296 (grend II), b.nr. 344 (grend IV og V) og b.nr. 345 (grend VI) i Vestby kommune.
2. Pepperstad Skog Antenneselskap (PSA) er opprettet av Skogen Vel m.fl. til å forvalte konsesjonen for drift og vedlikehold av kabelnettet på Pepperstad Skog.
3. Enhver huseier i foreningens distrikt har rett og plikt til å være medlem **i både Skogen Vel og PSA**.
4. Ved mer enn en eier av samme hus, må eierne skriftlig meddele Skogen Vel hvem medlemskapet skal lyde på.

# § 2 FORMÅL

Velforeningen har til formål å ivareta medlemmenes felles interesser og virke til beste for området.

Velforeningen skal ha ansvaret for opparbeidelse, vedlikehold og administrasjon av friområdet. For øvrig gjelder ”avtale mellom velforeninger og Vestby kommune vedrørende regulerte friområder på Pepperstad Skog” datert 20.06.2001”.

# § 3 KONTINGENT

Generalforsamlingen fastsetter til enhver tid medlemskontingenten slik at den dekker de nødvendige utgifter som følger av foreningens formål.

Kontingenten skal fastsettes for hvert år av generalforsamlingen etter budsjettforslag med forslag til medlemskontingent. Kontingenten skal fastsettes med 2/3 flertall.

Medlemmene har plikt til å betale rett-tidig den kontingent som til enhver tid bestemmes.

Velkontingenten skal betales innen de frister som er fastsatt. Eventuelle purringer medfører et gebyr som til enhver tid følger offentlige satser for inkasso.

# §4 GENERALFORSAMLING

Foreningens øverste myndighet er generalforsamlingen. Den ordinære generalforsamling holdes en gang hvert år innen utgangen av mars måned.

Foreningens styre innkaller skriftlig til generalforsamling med 2 (to) ukers varsel. Innkallelsen skal inneholde:

* Styrets årsberetning.
* Regnskap.
* Budsjettforslag.
* Alle skriftlige forslag som rett-tidig er kommet inn.

Når innkallelsen er foretatt på denne måte, er generalforsamlingen beslutningsdyktig ved de frammøtte medlemmer.

Styret sender ut varsel om at forslag som ønskes behandlet på generalforsamlingen må være styret i hende innen 4(fire) uker før generalforsamlingen.

# § 5 EKSTRAORDINÆR GENERALFORSAMLING

Skriftlig og med 2 (to) ukers varsel kan ekstraordinær generalforsamling sammenkalles av styret når dette finner det nødvendig.

Hvis minst 10 (ti) medlemmer forlanger det, skal styret på tilsvarende måte innkalle til ekstraordinær generalforsamling.

Denne generalforsamling kan bare behandle den eller de saker som kravet om generalforsamling omfatter, og som er kunngjort i innkallelsen.

Generalforsamlingen skal holdes snarest mulig innen 4 (fire) uker etter at kravet er framsatt skriftlig til styret.

Ekstraordinær generalforsamling er beslutningsdyktig på samme måte som ordinær generalforsamling.

# § 6 VOTERING

1. På generalforsamlingen treffes alle valg og avgjørelser ved alminnelig flertall hvis det ikke for særskilte forhold er annerledes bestemt i disse vedtektene.
2. Hvert medlem, ektefelle samt myndige barn (husstand) har til sammen 1 (en) stemme.
3. Ved stemmelikhet har leder dobbeltstemme.
4. Medlemmer som ikke har anledning til å delta i/ på generalforsamlingen kan ved skriftlig, datert fullmakt overføre sin stemmerett til annet medlem.
5. Votering skal skje skriftlig hvis en eller flere stemmeberettige forlanger det.

# § 7 DAGSORDEN

På den ordinære generalforsamling skal styret legge frem følgende dagsorden:

1. Valg av dirigent.
2. Årsberetning.
3. Regnskap og revisors beretning.
4. Budsjettforslag og fastsettelse av medlemskontingent.
5. Forslag som er kommet inn.
6. Valg.

Saker som fremmes under "eventuelt" kan diskuteres, men ikke settes under votering på samme generalforsamling.

# § 8 VALG

Foreningen ledes av et styre på 9 (ni) medlemmer som velges på den ordinære generalforsamling.

Leder, kasser og sekretær velges ved særskilt valg og for en funksjonstid på 1 (ett) år. De øvrige 6 (seks) styremedlemmer velges for 2 (to) år av gangen og slik at 3 (tre) medlemmer trer ut hvert år.

Grendemøte i de enkelte grender avholdes i løpet av høsten – senest uke 40. Grendemøte innstiller da til en ny representant og vararepresentant for påfølgende år.

Agenda:  
1. Ønsker om ting som skal utføres i grenden i løpet av neste år  
2. Innstilling av ny Grenderepresentant/vara når valgperioden utløper  
3. Eventuelt.

Dessuten velger generalforsamling hvert år:

* 6 (seks) varamedlemmer til styret.
* 2 (to) revisorer.
* Generalforsamlingen velger 1 (ett) styremedlem og 1 (ett) varamedlem til PSA`s styre for en funksjonstid på 2 (to) år. (GF 1989).

# § 9 STYRETS PLIKTER

Styret skal administrere foreningen og fremme dens formål etter disse vedtekter og de beslutninger som er fattet på generalforsamlingen.

Styremøter holdes når leder finner det nødvendig eller når minst 2 (to) medlemmer av styret forlanger det.

Styret er beslutningsdyktig når minst 5 (fem) er til stede.

Alle saker og korrespondanse skal legges frem på styremøtet.

Styret skal ved sekretæren føre protokoll over alle møter, samt sørge for et velordnet arkiv.

Styret skal ved kassereren føre ansvarlig regnskap og medlemsfortegnelse.

Regnskapsåret skal være kalenderåret.

Foreningens kontante midler settes på bankkonto / postgirokonto som disponeres av 2 (to) fra styret, hvorav den ene må være leder eller kasserer. Det kreves at begge må underskrive belastninger/uttak fra vellets konti. Disse to har prokura i fellesskap.

I saker hvor et styremedlem er inhabilt skal saken styrebehandles uten at den inhabile har stemme- og uttalelsesrett.

# § 10 VOTERING I STYRET

Styrebeslutninger krever alminnelig flertall. Ved stemmelikhet har leder dobbeltstemme.

# § 11 VEDTEKTSENDRINGER

Endringer i eller tillegg til disse vedtekter kan bare vedtas på ordinær generalforsamling og krever 2/3 flertall.

# § 12 OPPLØSNING

Eventuell oppløsning av velforeningen kan bare vedtas på ordinær generalforsamling med minst 2/3 flertall. Forslag må i tilfelle være styret i hende innen samme frist som bestemt for vedtektsendringer og med utførlig begrunnelse som i tilfelle medsendes innkallelsen.

Velforeningen kan under ingen omstendighet oppløses med mindre annen organisasjonsform overtar de plikter som følger av § 2 i disse vedtekter.

Dersom foreningen blir oppløst, skal dens aktiva overføres til den nye organisasjon, som da enten må være stiftet eller vedtatt stiftet.

# § 13 HONORAR

Generalforsamlingen fastsetter styrets honorar etterskuddsvis. Det fastsettes et bestemt beløp for hver valgperiode.

Følgende har fri kontingent: Leder, kasserer, sekretær og 6 styrerepresentanter.

Gavekort eller annen påskjønnelse kan utbetales til medlemmer av vellet som gjør en spesiell innsats eller til styrerepresentanter etter endt periode.

# § 14 GARASJEANLEGG

Garasjeanlegget er Skogen Vel’s eiendom, men det er de beboerne som disponerer garasjene som er ansvarlige for vedlikeholdet. Det er brukers ansvar å melde fra til grenderepresentanten eller styret om feil og mangler. Utbedringskostnader dekkes av Skogen Vel.

Beising av garasjer, som ikke er utført innen 3 (tre) måneder etter at styret har bestemt og varslet dato for utførelse, kan settes bort for utføring for brukers regning. (GF 1998)

Det er ikke lov til å oppbevare gass i garasjene. Det er heller ikke lov til å oppbevare annet brannfarlig materiell i garasjene.

Innbo og annet løsøre som oppbevares i garasjene er den enkelte beboers ansvar. Skogen Vel har ikke forsikring som dekker dette.

# § 15 PARKERING

Vellets parkeringsplasser er beregnet for gjesteparkering og korttidsparkering. Ifølge reguleringsbestemmelsenes § 7 for området Pepperstad Skog, er det ikke tillatt å hensette båter, biler, campingvogner eller lignende, som ikke er i “daglig bruk” på friområder/fellesareal.

Parkering på interne gang- og stikkveier må ikke forekomme, da veiene må være frie for adkomst for bl.a. utrykningskjøretøyer.

Overtredelse av ovennevnte bestemmelser kan medføre borttauing på eiers regning og risiko. Varsel skal gis i forkant.

Vestby, 19. april 1979.

**Ajourført pr.:**

22 februar 1983

20 februar 1984

28 februar 1989

31 mars 1998

22 februar 2000

20 mars 2001

19 mars 2002

16. mars 2006

28. februar 2008

04. mars 2009

17. mars 2010

23. mars 2011

21. mars 2012

13. mars 2013

===✂====✂====✂====✂====✂====✂====✂====✂====

# Fullmaktblankett

Undertegnede gir med dette

Navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Skriv tydelig)

Adresse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Skriv tydelig)

fullmakt til å avgi min stemme på ordinær generalforsamling i Skogen Vel. Saker til votering som det skal stemmes over er som følger: (Sett kryss i den kolonnen som tilsvarer din stemme.)

|  |  |  |  |  |
| --- | --- | --- | --- | --- |
| **Sak til votering** | | **Ja** | **Nei** | **Blank** |
| Regnskap 2020 | |  |  |  |
| Budsjett 2021 | |  |  |  |
|  | |  |  |  |
| Valg | |  |  |  |
| Leder | Bjørn Louis Nygaard |  |  |  |
| Kasserer | Hilde Sagnes |  |  |  |
| Sekretær | Malin Nymoen |  |  |  |
| Styremedlem grend 1 | Kjetil Lillevik |  |  |  |
| Vara grend 1 |  |  |  |  |
| Styremedlem grend 2 |  |  |  |  |
| Vara grend 2 | Svend-Ola |  |  |  |
| Styremedlem grend 3 | Vigdis Kristensen |  |  |  |
| Vare grend 3 | Johan Rahm |  |  |  |
| Styremedlem grend 4 | Thomas Hafsengen |  |  |  |
| Vara grend 4 | Jan Taje |  |  |  |
| Styremedlem grend 5 | Eva Røine |  |  |  |
| Vara grend 5 | Wenche Andersen |  |  |  |
| Styremedlem grend 6 | Morten Sørensen |  |  |  |
| Vara grend 6 |  |  |  |  |
| Revisor | Leif Brekke |  |  |  |
| Styremedlem Pepperstad.net | Tommy Knudsen |  |  |  |
| Varamedlem | Bjørn Louis Nygaard |  |  |  |

Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_